**23. NAPIREND**

**E l ő t e r j e s z t é s**

**Révfülöp Nagyközség Önkormányzata Képviselő-testületének**

**2019. november 18-i nyilvános ülésére**

**Tárgy: Révfülöp Nagyközség Polgárőrsége kérelme ideiglenes mobilgarázs felállítására**

**Előterjesztő: Kondor Géza polgármester**

**Előkészítette: Nagy Éva ügyintéző**

 **Előterjesztő Jogszabállyal nem ellentétes**

 **Tóthné dr. Titz Éva aljegyző**

Tisztelt Képviselő-testület!

Révfülöp Nagyközség Polgárőrsége képviseletében Rácz László elnök, kérelmet terjesztett elő mobilgarázs elhelyezésére.

A Polgárőrség ingatlannal nem rendelkezik, ezért a mobilgarázs felállításához az Önkormányzattól kért annak elhelyezésére területet. A polgárőrség a következő helyeket jelölte meg lehetséges helyszínként: szolgálati helyiség melletti terület, vagy az IKSZT udvara, vagy az épület mögötti füves terület.

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdése alapján a Nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdésének 17. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen a közreműködés a település közbiztonságának biztosításában.

Tekintettel arra, hogy a polgárőrség közbiztonsági feladatokat is ellát, részükre az Önkormányzat tulajdonában lévő ingatlan egy része ingyenesen használatba átengedhető.

Kérem a képviselőket a kérelmet megvitatni szíveskedjenek.

Határozati javaslat:

**A)**

RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK

…../2019 (XI. 13.) HATÁROZATA

*A Révfülöp Nagyközség Polgárőrség mobilgarázsának hely biztosításáról*

Révfülöp Nagyközség Önkormányzata Képviselő-testülete a Révfülöp Nagyközség Polgárőrsége kérelmének helyt ad, és közfeladat ellátására a Révfülöp Nagyközség Önkormányzata tulajdonában álló Révfülöp…………………. szám alatti ingatlanon mobilgarázs elhelyezésére, visszavonásig helyet biztosít a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 17. pontja alapján, valamint a nemzeti vagyonról szóló 2011. évi CXCVI. törvény 11. § (13) bekezdése alapján.

**B)**

 RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK

…../2019 (XI. 13.) HATÁROZATA

*A Révfülöp Nagyközség Polgárőrség mobilgarázsának hely biztosításáról*

Révfülöp Nagyközség Önkormányzata Képviselő-testülete Révfülöp Nagyközség Polgárőrsége kérelmét nem támogatja az alábbi indokok alapján….

Révfülöp, 2019. november 7.

 Tóthné dr. Titz Éva

 aljegyző